Augusta, Italya

Ang Augusta (Italiano: [auˈɡusta], makaluma na Agosta; Sicilian: Austa [aˈusta]; Griyego at Latin: Megara Hyblaea, Medyebal: Augusta) ay isang bayan at comune (komuna o munisipalidad) sa Malayang Konsorsiyong Komunal ng Siracusa, na matatagpuan sa silangang baybayin ng rehiyon ng Sicilia, Katimugang Italya). Ang lungsod ay isa sa mga pangunahing daungan sa Italya, lalo na para sa mga refinery ng langis (Sonatrach at iba pa bilang bahagi ng complex Augusta-Priolo) na nasa paligid nito. Heograpiya Ang lungsod ay matatagpuan sa lalawigan ng Siracusa at nakaharap sa Dagat Honiko. Ang lumang bayan ay isang isla, na ginawa noong ika-16 na siglo sa pamamagitan ng pagputol ng istmo na konektado ngayon sa Sicilianong kalupaan sa pamamagitan ng dalawang tulay. Isang tulay ang itinayo noong ika-12 o ika-13 siglo bilang bahagi ng Biaduktong Federico II ng Suabia. At ang isa pa, ang mas lumang tulay ay itinayo noong itinatag ang lungsod at tinawag na Porta Spagnola. Ang Augusta ay kasalukuyang tahanan ng dalawang daungan. Kasaysayan Itinatag 27 siglo na ang nakalilipas, ang Megara Hyblaea ay isa sa mga pinakalumang kolonya ng Gresya sa Sicilia. Nawasak ito ng karibal nitong Siracusa, itinaas mula sa mga guho nito, pagkatapos ay kinuha ng mga Romano kasama ng Siracusa noong Ikalawang Digmaang Puniko. Ito ay nananatiling isang arkeolohikong pook, isang testimonya ng organisasyon ng isang Griyegong kolonya ng panahong panahong Arkaika. Mga sanggunian Mga panlabas na link Augusta port facility Naka-arkibo 2018-01-30 sa Wayback Machine. Archived </link> Augusta Boston Club Naka-arkibo 2016-03-04 sa Wayback Machine.